EkBass/fiwiki-20250220-pages-articles huggingface dataset:
Juha Nevalainen

Juha Tapani Nevalainen (24. syyskuuta 1921 Helsinki – 28. joulukuuta 1988 Helsinki) oli suomalainen elokuvakäsikirjoittaja ja toimittaja. Hän käsikirjoitti muun muassa useita Väinö Linnan romaanien elokuvasovituksia, tunnetuimpana vuoden 1955 Tuntematon sotilas. ==Toimittajana== Nevalainen aloitti elokuva- ja teatteriarvostelijana Helsingin Sanomissa ja eteni myöhemmin lehden ensimmäiseksi toimituspäälliköksi. Viikkosanomien päätoimittaja hänestä tuli vuonna 1966. ==Käsikirjoittajana== Toimittajan työnsä ohella Nevalainen käsikirjoitti elokuvia. Sanotaan, että ohjaaja Edvin Laine oli närkästynyt Nevalaisen ilkeämielisistä kommenteista elokuva- arvosteluissa niin paljon, että kehotti "poikaa" alkamaan itse kirjoittaa elokuvia, jotta turhanpäiväinen ivallisuus jäisi pois. Niinpä Nevalainen kirjoitti Laineelle muun muassa elokuvat Yhden yön hinta (1952) ja Jälkeen syntiinlankeemuksen (1953), joista jälkimmäinen toi hänelle Jussi-palkinnon. Nevalaisen ensimmäinen varsinainen käsikirjoitus oli Veikko Itkosen ohjaama elokuva Silmät hämärässä (1952), joka yhdessä Yhden yön hinnan kanssa oli yksi harvinaisista suomalaisista film noir -elokuvista. Film noir -teemaa Nevalainen jatkoi käsikirjoittajana Matti Kassilan elokuvissa, aluksi elokuvassa Varsovan laulu (1953) ja myöhemmin elokuvassa Tulipunainen kyyhkynen (1961), joka jäi näyttelijä Tauno Palon viimeiseksi valkokangaselokuvaksi ja jota on monessa suhteessa pidetty yhtenä hienoimmista suomalaisista jännityselokuvista. Tunnetuin Nevalaisen kirjoittamista elokuvista on Edvin Laineen Väinö Linnan romaanin pohjalta ohjaama Tuntematon sotilas (1955), joka toi Nevalaiselle toisen Jussi-palkinnon. Nevalaisen, Laineen ja Linnan yhteistyö jatkui myös elokuvissa Musta rakkaus (1957), Sven Tuuva (1958), Täällä Pohjantähden alla (1968) sekä Akseli ja Elina (1970). Laineen ja Kassilan lisäksi Nevalainen teki käsikirjoituksia myös Valentin Vaalalle (Totuus on armoton, 1963) sekä Jack Witikalle elokuviin Silja – nuorena nukkunut (1956) ja Mies tältä tähdeltä (1958), joista edellinen oli toinen elokuvasovitus F. E. Sillanpään samannimisestä romaanista ja jälkimmäinen oli Oy Alkoholiliike ab:n rahoittama valistuselokuva. Mies tältä tähdeltä -elokuvaa voidaan dokumentaarisen ja realistisen kuvaustyylinsä ansiosta pitää eräänlaisena edelläkävijänä suomalaisen elokuvan 1960-luvun uudelle aallolle. Viimeiset käsikirjoituksensa Nevalainen teki Edvin Laineen ohjaamiin Kalle Päätalo -filmatisointeihin Viimeinen savotta (1977) ja Ruskan jälkeen (1979). Nevalainen on haudattu Hietaniemen hautausmaalle. ==Lähteet== ==Aiheesta muualla== * * * Nevalaisten sukuseuran kirjoitus Luokka:Suomalaiset elokuvakäsikirjoittajat Luokka:Suomalaiset päätoimittajat Luokka:Jussi- palkinnon saajat Luokka:Vuonna 1921 syntyneet Luokka:Vuonna 1988 kuolleet
Tikkasirkku

Tikkasirkku (Camarhynchus pallidus) on Galápagossaarilla elävä niin kutsuttuihin darwininsirkkuihin luettava varpuslintu. Tikkasirkkua tavataan laajalti Galápagossaarilla. Lajin elinympäristönä ovat trooppiset tai subtrooppiset metsät tai pensaikkoiset alueet. Tikkasirkku käyttää ravintonaan puunrungoissa eläviä hyönteisiä, joiden kaivamisessa esiin se käyttää työkalunaan puutikkua tai kaktuksen piikkiä, joka korvaa pitkän kielen. Lintu voi käyttää samaa työkalua useaan kertaan. Tutkijat ovat huomanneet tikkasirkun lyhentävän tikkua tai piikkiä tehdäkseen siitä helpommin käsiteltävän. Laji myös kokeilee erilaisia tikkuja löytääkseen sopivimman. Tikkasirkkupopulaation kooksi arvioidaan 110 000-270 000 täysikasvuista lintua, mutta kanta on laskussa ja laji on luokiteltu silmälläpidettäväksi. == Lähteet == Luokka:Tangarat
Maanit

Maanit () olivat antiikin roomalaisessa mytologiassa edesmenneitten sieluja, joita palvottiin jumaluuksinaWSOY Iso tietosanakirja 6, s. 23, WSOY 1997 ISBN 951-0-20163-4. "Vähäisempinä" henkiolentoina ne olivat verrattavissa laareihin ja penaatteihin. Maaneja juhlittiin helmikuussa Parentalia- ja Feralia- juhlissa. Maaneja kutsuttiin myös nimellä Di Manes (Di tarkoittaa jumalia). Roomalaisissa hautakivissä olikin usein merkintä D.M., eli Dis Manibus, joka käännettynä tarkoittaa "(omistettu) Manes-jumalille". Samalla ilmaisulla voitiin viitata myös manalaan eli Haadeeseen. Sanana manes ('kuolleitten henget') juontuu indoeurooppalaisesta kantakielestä, juuresta *men- 'ajatella'. Sukulaissanoja ovat muitten muassa sanskritin manas 'mieli' sekä muinaiskreikan menos 'elämä, voima'. Latinan kielessä manes on yhtä aikaa sekä yksikkö että monikko. == Lähteet == Luokka:Roomalainen mytologia
Mahlakärpäset

Mahlakärpäset (Drosophilidae) ovat monimuotoinen ja kosmopoliitti kärpäsheimo. Heimon kärpäset ovat pieniä, vain noin 1-6 mm pitkiä. Lajeja tunnetaan yhteensä noin 2000, joista Suomessa tavataan noin 30. Heimon tunnetuin edustaja on banaanikärpänen Drosophila melanogaster, joka on myös yksi yleisimmin biologiassa käytetyistä malliorganismeista. ==Fylogenia== Mahlakärpästen heimo on jaettu kahteen alaheimoon Drosophilinae ja Steganinae. Heimon fylogenia on edelleen osin epäselvä, vaikka sitä on tutkittu paljon. ==Lähteet== *
Lawrence Summers

Lawrence Henry "Larry" Summers (s. 30. marraskuuta 1954, New Haven, Connecticut) on yhdysvaltalainen ekonomisti. Summers suoritti kandidaatin tutkintonsa MIT:ssä ja tohtorin tutkintonsa Harvardissa. Hänet nimitettiin Harvardin professoriksi vain 28-vuotiaana. Summers sai John Bates Clark -mitalin vuonna 1993. Vuodesta 2001 vuoteen 2006 hän toimi Harvardin yliopiston rehtorina. Summers on vaikuttanut merkittävissä tehtävissä myös yliopistomaailman ulkopuolella. Hän toimi Maailmanpankin pääekonomistina vuosina 1991–1993 ja valtiovarainministerinä Bill Clintonin hallinnossa vuodesta 1999 vuoteen 2001. Vuosina 2009–2010 hän toimi Barack Obaman hallinnossa kansallisen talousneuvoston johdossa. Summers popularisoi alun perin Alvin Hansenin kehittämän sekulaarinen stagnaatio (engl. secular stagnation) -käsitteen uudelleen vuonna 2013 IMF:n konferenssissa pitämässään puheessa. ==Lähteet== == Aiheesta muualla == * Larry Summersin blogi Luokka:Yhdysvaltalaiset taloustieteilijät Luokka:Yhdysvaltalaiset elinkeinoelämän vaikuttajat Luokka:Yhdysvaltain valtiovarainministerit Luokka:Bill Clintonin hallituksen jäsenet Luokka:Vuonna 1954 syntyneet Luokka:Elävät henkilöt Luokka:Yhdysvaltalaiset professorit Luokka:Harvardin yliopiston rehtorit
Axel Merckx

Axel Merckx (s. 8. elokuuta 1972 Uccle Belgia) on entinen belgialainen kilpapyöräilijä ja maantiepyöräilyn olympiamitalisti. Hän lopetti uransa kauden 2007 jälkeen. ==Tausta== Merckx on suuren belgialaisen kilpapyöräilylegendan Eddy Merckxin poika. Axel Merckx kokeili nuorena tosissaan jalkapallon harrastamista, mutta valitsi kuitenkin ammattilaispyöräilyn. Hänen uransa paras saavutus on kolmas sija Kreikassa ajetussa Ateenan XXVIII olympiakisojen maantiepyöräilyssä vuonna 2004. Axel Merckxilla on kaksi tytärtä, Axana (s. 2001) ja Athina (s. 2005). ==Tallit== *1993 - Motorola *1994 - Telekom *1995 - Motorola *1996 - Motorola *1997 - Team Polti *1998 - Team Polti *1999 - Mapei *2000 - Mapei *2001 - Domo-Farm Frites *2002 - Domo-Farm Frites *2003 - Lotto - Domo *2004 - Lotto - Domo *2005 - Davitamon-Lotto *2006 - Phonak *2007 - T-Mobile ==Sijoituksia== ===Tour de France=== * 1998: 10. sija * 1999: keskeytys * 2000: ei osallistunut * 2001: 22. sija * 2002: 28. sija sekä kolmas 15. etapilla * 2003: keskeytys * 2004: 21. sija * 2005: 39. sija sekä kolmas 18. etapilla * 2006: 31. sija * 2007: 62. sija sekä toinen 18. etapilla ===Giro d'Italia=== *1997: 19. sija *2000: 25. sija sekä kahdeksannen etapin voitto *2006: keskeytys *2007: 50. sija Giro d'Italia Gazzetta ===Vuelta a España=== *1995: 21. sija *1996: 17. sija ==Muut kilpailut== *Olympialaisten maantieajo: 2000 kahdestoista, 2004 pronssia *Maantieajon MM-kilpailu: 1996 neljäs, 2000 kahdestoista *Lombardian ympäriajo: 1996 kolmas, 1997 kuudes *Liège-Bastogne- Liège: 1996 seitsemäs, 2000 viides *Clásica de San Sebastián: 1998 toinen *La Flèche Wallonne: 2002 kuudes *Dauphiné Libéré: 2005 voitto 5. etapilla *Belgian maantiepyöräilymestaruuskilpailu: 2000 voitto *Grand Prix Sanson: 1996 voitto *Baijerin ympäriajo: 1998 voitto 3. etapilla *Tour de la Région Wallonne: 2000 voitto *Grand Prix Wallonie: 2001 voitto *Tour de l'Ain: 2003 voitto ==Lähteet== * Axel Merckx Trap-Friis-tietokannassa === Viitteet === ==Aiheesta muualla== * Axel Merckxin kotisivut Luokka:Belgialaiset maantiepyöräilijät Luokka:Belgialaiset olympiamitalistit Luokka:Vuonna 1972 syntyneet Luokka:Elävät henkilöt Luokka:Tour de Wallonien voittajat
Kalliokoski

Kalliokoski voi tarkoittaa seuraavia: ;paikkoja: * Kalliokoski, Kotkan kaupunginosa * Kalliokoski, koski Valtimolla * Kalliokoski, koski Ikaalisissa * Kalliokosken voimalaitos, vesivoimalaitos Pyhäjoessa Pyhäjärvellä * Kalliokosken voimalaitos, vesivoimalaitos Suolijoessa Jämsässä * Kalliokoski eli Kuurnakoski, koski Kajaaninjoessa * Kalliokoski, kylä Halsualla ;henkilöitä: *Antti Kalliokoski, basisti ja taikuri *Jorma Kalliokoski (1949–2020), elokuvaohjaaja ja -käsikirjoittaja *Jorma Kalliokoski (1923–2024), amerikansuomalainen geologi ja professori *Jouni Kalliokoski (s. 1963), jääkiekkoilija *Jouni Kalliokoski (s. 1977), pesäpalloilija *Matti Kalliokoski (s. 1970), Helsingin Sanomien pääkirjoitustoimittaja *Niko Kalliokoski (s. 1982), jalkapalloilija *Pentti Kalliokoski (s. 1947), ympäristöhygieenikko ja emeritusprofessori *Seppo Kalliokoski (s. 1956), kuvanveistäjä *Terho Kalliokoski (s. 1961), toimitusjohtaja *Viljami Kalliokoski (1894–1978), kansanedustaja, ministeri ja päätoimittaja, maanviljelysneuvos. Luokka:Luettelot henkilöistä sukunimen mukaan
Muramasa

thumb|Muramasan miekanterä 1500-luvulta. Muramasa () oli japanilainen miekantekokoulukunta, joka toimi Isen provinssissa. Varhaisin tunnettu Muramasa-työ on vuodelta 1501. Muramasa-koulu jatkoi toimintaansa 1500-luvun loppuun. Koulun perustajan Sengo Muramasan uskotaan olleen Heianjō Nagayoshin oppilas. Heianjō Nagayoshi oli tunnettu keihäistään ja kaiverruksistaan. Muramasan miekkojen suosio Japanin hallituksessa loppui, kun Tokugawa Ieyasusta tuli shōgun vuonna 1603. Sanotaan, että Tokugawa Ieyasu oli menettänyt monia ystäviään ja viiltänyt itsensä Muramasan teriin, joten hän kielsi samuraitaan käyttämästä Muramasan aseita. Tämä luonnollisesti vain kasvatti Muramasan myyttiä ja johti moniin japanilaisiin näytelmiin ja kirjoihin, jotka käsittelevät aihetta. Koska Muramasan miekoissa oli merkki, useista miekoista poistettiin se. Kun Tokugawa-shōgunien vastustajat alkoivat tavoitella Muramasa-miekkoja, niistä alettiin tehdä väärennöksiä. Legendat kertoivat, että Muramasan miekantakomistaito, vaikka olikin mahtava, oli myös mielipuolinen. Legendan mukaan Muramasan miekka pystyi paikallaan katkaisemaan siihen putoavan lehden. Tämän jälkeen lehden puolikkaiden sanottiin jäävän pyörimään miekan terän ympärille kuin demoninen aura. Samat legendat kertovat myös, että kerran huotrastaan vedetyn miekan täytyi päästä vuodattamaan verta ennen kuin sen pystyi laittamaan takaisin. Tarinan mukaan verenjanoinen terä saattoi pakottaa kantajansa tekemään itsemurhan. Miekkojen kerrottiin myös aiheuttavan demonisella kirouksellaan kantajalleen halun tappaa. Muramasan miekkoja verrataan usein Masamunen, toisen miekantekijän, miekkoihin. Nykypäivänä Muramasan nimi on käytössä monissa paikoissa, lähinnä videopeleissä, mutta myös yritysten tuotenimissä ja mainoksissa. Luokka:Japanin historia Luokka:Asetekniikka
Mauá

Mauá on kunta São Paulon osavaltiossa Brasiliassa. Kunnan asukasluku oli 417 064 vuonna 2010. ==Lähteet== == Aiheesta muualla == Luokka:São Paulon kunnat
Haazarethin Kolme

Haazarethin Kolme on Marvel-kustantamon sarjakuvissa esiintyvä demonikolmikko, joka antoi Tohtori Doomille tämän uuden haarniskan ja valtavan määrän taikavoimaa. Demonit esiintyivät ensimmäisen kerran amerikkalaisen Fantastic Four -lehden numerossa 67 (2003). Hahmot loivat Mark Waid, Mike Wieringo ja Karl Kesel. == Historia == Tohtori Doom, kyllästyneenä jatkuviin tappioihinsa Ihmenelosten kanssa, tajusi asettaneensa tieteet liiaksi hallitsemansa taikavoimien edelle. Doom janosi lisää tietoa ja taitoa magiassa ja myi nuoruutensa rakastetun Valerian sielun Haazarethin demonikolmikolle vastapalveluksena mahtavimmista voimista. Haazarethin Kolme piti Valerian sielua tyydyttävänä ja antoi Doomille osan voimistaan. Uusilla voimillaan Doom sabotoi verivihollisensa Herra Fantastisen laitteen, jonka serauksena Franklin Richards sinkoutui elävänä helvettiin. Demonit löysivät pian helvetissä harhailevan Franklinin ja kiduttivat tätä julmastiFantastic Four #67-69. Marvel Comics.. Myöhemmin Tohtori Outo auttoi Herra Fantastista löytämään lapsensa Franklinin olinpaikan. Doom iski Ihmenelosten kimppuun, mutta Herra Fantastisen onnistui manipuloimaan Doomin ylimieliseksi. Doom totesi, ettei ole velkaa kenellekään, jolloin Haazarethin kolmikko murtautui normaalitodellisuuteen ja repi Tohtori Doomin mukanaan helvettiin. Liekki, Näkymätön Nainen ja Herra Fantastinen syöksyivät demonien avaaman väylän mukana helvettiin pelastamaan Franklinia. Pelastettuaan lapsen Tohtori Outo palautti sankarit takaisin kotiinsa. Doom jäi Haazarethin raivostuneiden demonien vangiksi, mutta onnistui sitä ennen arpeuttamaan Herra Fantastisen kasvot. Haazarethin Kolme kiduttivat Doomia julmasti ja yrittivät saada hänet kumartamaan herraansa Mefistoa. Doom kieltäytyi ja yllättäen Herra Fantastinen pelasti Doomin Haazarethin kynsistä. == Voimat ja varusteet == Haazarethin kolmikko omaa valtavat maagiset voimat, jotka toimivat eräänlaisessa yhteiskäytössä demonien kesken. Demonit kykenevät matkustamaan ulottuvuuksien välillä muinaisten rituaalien avulla. Demonit kykenevät myös hallitsemaan vähäisempiä demoneita ja helvetintulta. Haazarethit kykenevät "lainaamaan" voimiaan muille olennoille – usein maksua vastaan. == Lähteet == == Aiheesta muualla == *Marvunapp.com -sivuston esittely Haazarethin Kolmesta (englanniksi) Luokka:Marvel-universumin demonit
EmmaFM

EmmaFM oli kahdeksan levy-yhtiön, Suomen Ääni ja kuvatallennetuottajien (ÄKT) ja Elisan nettimusiikkikauppapilotti, jolla yritettiin aloittaa musiikin nettimyyntiä Suomessa. EmmaFM avattiin vuonna 2001 ja se oli ensimmäinen musiikkikauppa maailmassa, joka hyödynsi mobiilimaksamista. EmmaFM:n toiminta lopetettiin vuonna 2003 vähäisen käyttäjämäärän vuoksi. == Toteutus == Musiikkia pystyi ostamaan streamattuna kertakuunneltuna 3,50 mk (n. 0,50 e) hintaan sekä tiedostoina 10 mk -15 mk (n. 2€) kappale hintaan. Ostettavasta musiikista oli mahdollista kuunnella 30 sekunnin pätkä. Käytetty formaatti oli Microsoftin WMA -tiedostomuoto DRM:llä varustettuna. Maksaminen tapahtui verkkopankkitunnuksilla, luottokortilla (Visa, Mastercard ja Eurocard) tai tekstiviestillä tosin aluksi vain Radiolinjan liittymistä. Musiikkia pystyi kuuntelemaan ainoastaan sillä tietokoneella jolla musiikki oli ostettu tai vaihtoehtoisesti SDMI-standardia tukevilla laitteilla, kuten MP3-soittimilla, joihin tietokoneesta pystyi musiikin kopioimaan edelleen. 2002 tehdyssä matkapuhelinkokeilussa ostajat latasivat ensin musiikin tietokoneelle, josta musiikki siirrettiin edelleen Emma Player ohjelmistolla matkapuhelimeen tai Nokia Music Player soittimeen.Palasokeri.com,Jake, 2001-09-22, Kotimaista musiikkia laillisesti netistä : www.emma.fm EmmaFM oli ensimmäinen musiikkikauppa maailmassa, joka hyödynsi mobiilimaksamistaITMaailma, 2001-01-10, EMMA.FM - uusi suomalainen digitaalisen musiikin verkkokauppa ja voittikin avausvuonnaan 2001 Lissabonissa EuroPrix 2001 MultiMediaArt -kilpailun e-business -sarjanIFPI,2001-12-05, Emmalle voitto EuroPrix 2001 -kilpailussa 3.12.2001 . Vuotta myöhemmin siinä kokeiltiin myös musiikin myyntiä Nokian matkapuhelinmalleilleNokia - lehdistötiedote, 2002-01-18, Elisa välittää digitaalista musiikkia Nokian matkapuhelimiin . == Ongelmat == Emma.FM ei saanut merkittäviä käyttäjämääriä ja vuonna 2003 se haudattiin kaikessa hiljaisuudessa. EmmaFM:ää pidetään käytännön esimerkkinä DRM:n huonoista puolista. Tietokone: Tietoja koneesta -blogi, Tero Lehto, 2006-03-31, Drm-musiikki voi jäädä lyhyeksi iloksi Suurimpina ongelmina EmmaFM:ssä oli silloin käytön Microsoft Windowsiin sitonut tiedostomuoto ja vakiintumaton DRM-ratkaisu. Myöskään kappaleiden kallis hinta ei houkutellut ihmisiä ostamaan niitä.HS KLIK! - Akvaario, Miska Rantanen, 2001-05-15, Uskooko Emma.fm edes itseensä? Musiikinmyynnin perustuessa käyttöoikeuksien hallintaan ja kokeilun loputtua oikeudenhallintapalvelimen toiminta lopetettiin. Ostettuja kappaleita pystyi kuitenkin käyttämään senkin jälkeen siinä koneessa, johon ne on hankittu. == Yritykset EmmaFM:n takana == * Elisa Communications * Suomen Ääni- ja kuvatallennetuottajat ÄKT ry * BMG * EMI * Edel Records Finland * Poko Rekords * Spinefarm Records * Johanna Kustannus * Love Records * Siboney == Katso myös == * Käyttöestojen hallinta (DRM) == Lähteet == == Aiheesta muualla == * Frantik Media - Case: EmmaFM (archive.org) * Eduskunta: Toimenpidealoite 175/2001 vp - Musiikin tarjoaminen tietoverkossa (emma.fm:ää käytetään esimerkkinä laillisesta palvelusta) Luokka:Entiset suomalaiset verkkokaupat
Terhola

Terhola on Järvenpään 19. kaupunginosa, joka sijaitsee noin puolitoista kilometriä kaupungin keskustasta itään. Vuoden 2014 lopussa Terholassa asui 779 ihmistä. Pääosa rakennuskannasta on omakoti-, rivi-, ja paritaloja, vaikkakin kaupunginosan luoteispuolelle on valmistumassa myös kerrostaloasuntoja Terholan alueen asemakaavamuutoksen myötä. Terholassa sijaitsevat muun muassa Tokmannin, Lidlin, Powerin ja Kotipizzan myymälät. Alueella kulkevan Terholantien lounaispuolella on Terholan teollisuusalue, jossa on muun muassa autoliikkeitä. Terholan alueella sijaitsee yksi Järvenpään kuntoradoista. Ladut yhdistävät sen talvisin Paavonpolun kuntopolkuihin. ==Lähteet== Luokka:Järvenpään kaupunginosat
Marina Hillo

Marina Hillo () on hahmo Roald Dahlin kirjassa Jali ja suklaatehdas ja siitä tehdyissä elokuvissa. Vuoden 1971 elokuvassa Marinaa näyttelee Julie Dawn Cole ja vuoden 2005 elokuvassa Julia Winter. Kirjassa Marina on kuvattu pilalle hemmotelluksi tytöksi, joka saa aina kaiken minkä tahtoo. Hän asuu rikkaan perheensä kanssa vuoden 2005 elokuvan mukaan Buckinghamshiressa suuressa hienostotalossa. Hänen isänsä Henry Salt omistaa pähkinäyrityksen. Kun Marina halusi kultaisen pääsylippunsa, hänen isänsä osti satoja tuhansia Wonkan suklaalevyjä ja antoi pähkinänkuorija-työläistensä avata käärepaperit. Kesti kolme päivää eikä lippua löytynyt ja Marina kävi entistäkin kärsimättömämmäksi, joten hänen isänsä lupasi jatkaa etsimistä kunnes lippu löytyisi. Lopulta neljännen päivän aamuna kultainen lippu löytyi. Kun Marina sai lippunsa, hän ei edes kiittänyt ja pyysi toista ponia. Marinalle kävi kuitenkin huonosti tehdaskierroksella, sillä pähkinäsalissa hän putosi roskakuiluun, joka vei suureen polttouuniin. Onneksi polttouuni olikin rikki ja hän putosi kuilun pohjalle kolmen viikon roskien päälle. Luokka:Elokuvahahmot Luokka:Lasten- ja nuortenkirjallisuuden henkilöhahmot Luokka:Kuvitteelliset lapset
Ribeirão Preto

Ribeirão Preto on kunta São Paulon osavaltiossa Kaakkois-Brasiliassa. Kunnan asukasluku oli 604 682 vuonna 2010. Pormestarina on Darcy Vera. ==Lähteet== ==Aiheesta muualla== Luokka:São Paulon kunnat
Milka (nimi)

Milka (hepreaa, ) on Raamatusta peräisin oleva naisen etunimi. Raamatussa Milka mainitaan Abrahamin veljen vaimona. Toisinaan nimi on käsitetty myös muunnelmaksi Emiliasta tai Ludmilasta. Suomessa Milkan nimipäivä on 19. toukokuuta. Suomessa nimi oli Digi- ja väestötietoviraston tietojen mukaan annettu vuoden 2019 loppuun mennessä 1 476 naiselle. ==Tunnettuja Milkoja== *Milka Ahlroth (s. 1966), suomalainen näyttelijä *Milka Alanen (s. 1972), suomalainen valokuvaaja *Milka Duno (s. 1972), venezuelalainen autourheilija *Milka Hakkarainen (s. 1984), ruotsinsuomalainen kirjailija, toimittaja ja suomen kielen opettaja *Milka Maneva (s. 1985), bulgarialainen painonnostaja *Milka-Emilia Pasanen (s. 1997), suomalainen tennispelaaja *Milka Peltokangas (s. 1996), suomalainen kuvataiteilija *Milka Planinc (1924–2010), kroatialainen kommunistipoliitikko *Milka Suonpää, suomalainen näyttelijä *Milka Taivassalo (s. 1986), suomalainen kristillisdemokraattinen poliitikko *Milka Ternina (1863–1941), kroatialainen oopperalaulaja == Kuvitteellisia Milkoja == * Milka, päähenkilö Rauni Mollbergin elokuvassa Milka ==Lähteet== Luokka:Etunimet
Bernie Nicholls

Bernie Irvine Nicholls (s. 24. kesäkuuta 1961 Haliburton, Ontario, Kanada) on entinen jääkiekkoilija. Keskushyökkääjänä pelannut Nicholls aloitti uransa Kingston Canadiansin joukkueessa, jossa jo herätti huomiota monilahjakkuudellaan. Los Angeles Kings varasi hänet neljännellä kierroksella vuoden 1980 varaustilaisuudessa kaikkiaan sijaluvulla, 73. 17 vuotta kestäneellä uralla Nicholls pelasi NHL-liigassa 1127 ottelua Los Angelesin lisäksi New York Rangersissa, Edmonton Oilersissa, New Jersey Devilsissa, Chicago Blackhawksissa ja San Jose Sharksissa ja keräsi kaikkiaan 1209 tehopistettä. Nicholls teki kolme seuraennätystä Los Angeles Kingsissä pelatessaan. Hänen nimissään on kauden maaliennätys (70 osumaa kaudella 1988–89). Edelleen hänellä on seuran yhden ottelun syöttöennätys (6 kappaletta) samoin kuin ottelukohtainen piste-ennätys (8 kappaletta): molemmat ottelussa Toronto Maple Leafsia vastaan 1. joulukuuta 1988 tehtyjä. == Tilastot == 1979–80 Kingston Canadians OHA 68 36 43 79 85 3 1 0 1 10 1980–81 Kingston Canadians OHL 65 63 89 152 109 14 8 10 18 17 1981–82 New Haven Nighthawks AHL 55 41 30 71 31 – – – – – 1981–82 Los Angeles Kings NHL 22 14 18 32 27 10 4 0 4 23 1982–83 Los Angeles Kings NHL 71 28 22 50 124 – – – – – 1983–84 Los Angeles Kings NHL 78 41 54 95 83 – – – – – 1984–85 Los Angeles Kings NHL 80 46 54 100 76 3 1 1 2 9 MM 10 0 2 2 12 1985–86 Los Angeles Kings NHL 80 36 61 97 78 – – – – – 1986–87 Los Angeles Kings NHL 80 33 48 81 101 5 2 5 7 6 1987–88 Los Angeles Kings NHL 65 32 46 78 114 5 2 6 8 11 1988–89 Los Angeles Kings NHL 79 70 80 150 96 11 7 9 16 12 1989–90 Los Angeles Kings NHL 47 27 48 75 66 – – – – – 1989–90 New York Rangers NHL 32 12 25 37 20 10 7 5 12 16 1990–91 New York Rangers NHL 71 25 48 73 96 5 4 3 7 8 1991–92 New York Rangers NHL 1 0 0 0 0 – – – – – 1991–92 Edmonton Oilers NHL 49 20 29 49 60 16 8 11 19 25 1992–93 Edmonton Oilers NHL 46 8 32 40 40 – – – – – 1992–93 New Jersey Devils NHL 23 5 15 20 40 5 0 0 0 6 1993–94 New Jersey Devils NHL 61 19 27 46 86 16 4 9 13 28 1994–95 Chicago Blackhawks NHL 48 22 29 51 32 16 1 11 12 8 1995–96 Chicago Blackhawks NHL 59 19 41 60 60 10 2 7 9 4 1996–97 San Jose Sharks NHL 65 12 33 45 63 – – – – – 1997–98 San Jose Sharks NHL 60 6 22 28 26 6 0 5 5 8 1998–99 San Jose Sharks NHL 10 0 2 2 4 – – – – – NHL yhteensä 1127 475 734 1209 1292 118 42 72 114 164 == Katso myös == * Luettelo 1000 tehopistettä saavuttaneista NHL-pelaajista ==Lähteet== * == Aiheesta muualla == * Luokka:Kanadalaiset jääkiekkoilijat Luokka:Los Angeles Kingsin varaamat pelaajat Luokka:Vuonna 1961 syntyneet Luokka:Elävät henkilöt
Nimellisarvo

Nimellisarvo on taloustieteessä arvopaperiin, saamistodisteeseen tai rahaan merkitty arvo. Nimellisarvo osoittaa tavallisesti hyödykkeen raha-arvon sen syntymisajankohtana. Nimellisarvo ei välttämättä vastaa hintaa, joka hyödykkeestä on alun perin maksettu. Nimellisarvo ei myöskään välttämättä vastaa hyödykkeen nykyistä arvoa. Lainan nimellisarvo eli nimellispääoma on se velkamäärä, joka maksetaan takaisin laina-ajan päätteeksi. Velan kuponkikorko lasketaan myös nimellisarvosta. Nimellisarvo määrittää lisäksi sen, minkä kokoisissa erissä velkakirjoja voi merkitä. == Katso myös == * Reaaliarvo * Emissiokurssi * Merkintähinta ==Lähteet== * Taloustiedon taloussanasto, Taloustieto r.y. 1987. === Viitteet === Luokka:Taloustiede
Tuhannen kapakan lauluja

Tuhannen Kapakan Lauluja on Tuomari Nurmion vuonna 2005 julkaistu kahden levyn kokoelma. CD:t sisältävät Nurmion tähänastisen uran kaikki tunnetuimmat kappaleet sekä lukuisia harvinaisuuksia yhteensä 43 kappaleen verran. Tuomari Nurmio palkittiin kokoelmasta kultalevyllä Helsingin Kulttuuritalon 30-v juhlakonsertin yhteydessä 24.10.2009. == Kappaleet == ===CD 1=== # Valo yössä # Kurjuuden kuningas # Hän on täällä tänään # Älä itke Iines # Kurja matkamies maan # Oi mutsi, mutsi # Aavaa preeriaa # Maailmanpyörä palaa! # Sunnuntaina # Oi mahtava totemi # Lapsikuninkaan käskyt # Liputtomat laivat # Rion satamassa # Paha tyttö # Kylmää ja kuumaa # Lasten mehuhetki # Kaalimaan kansa # Siionin tyttäret # On aika soittaa sinfonia # Punainen planeetta # Ramona # Siihen loppui satumaa # Tonnin stiflat ===CD 2=== # Laaksossa # Laulu No 99 # Ikuisesti minun # Hurja poika # Rannanjärvi elää! # Kova luu # Auringon lapsonen # Kolmannen Linjan Mona Lisa # Kahleet # Rypistynyt Profeetta # Arabian kuu # Vinoja sanoja # Usvaa putkeen # Manala # Hyvästi kotimaa # Paavi Roskapankissa # Bum! Bum! Bum! # Huda Huda # Dumari # Valo yössä == Aiheesta muualla == * Tuhannen kapakan lauluja discogs.com -sivustolla Luokka:Vuoden 2005 kokoelma-albumit Luokka:Tuomari Nurmion albumit
Orvokki Jauhiainen

Orvokki Jauhiainen () on Roald Dahlin luoma kuvitteellinen hahmo Jali ja suklaatehdas -romaanissa, josta on tehty myös kaksi elokuvaa. Hahmoa näyttelee vuoden 2005 elokuvassa AnnaSophia Robb ja vuoden 1971 elokuvassa Denise Nickerson. Orvokki on voitonhaluinen, purukumia jauhava tyttö. Hän jauhoi samaa purukumia kolmen kuukauden ajan, minkä ansiosta hän sai nimiinsä maailmanennätyksen. Luokka:Lasten- ja nuortenkirjallisuuden henkilöhahmot Luokka:Elokuvahahmot Luokka:Kuvitteelliset lapset
Kaisa Raatikainen

Kaisa Raatikainen (o.s. Oikari, 10. syyskuuta 1928 Viitasaari – 26. helmikuuta 2007 Espoo) oli suomalainen SDP:n kansanedustaja ja sisäministeri. Hän edusti Uudenmaan läänin vaalipiiriä eduskunnassa vuosina 1970–1987. Sisäasiainministerinä Raatikainen toimi Sorsan IV hallituksessa 1984–1987. Hän oli presidentin valitsijamies 1978 ja 1982. Kaisa Raatikainen kuului Espoon kaupungin (aiemmin kauppalan) valtuustoon vuosina 1969−1992. Kaisa Raatikaisen sisäministerikaudelle osui muutamia poikkeuksellisen suurta huomiota herättäneitä tapauksia, muun muassa Tšernobylin ydinvoimalaonnettomuus, lähes seitsemän viikkoa kestänyt virkamieslakko ja Jakomäen pankkiryöstö. Viimeksi mainitussa tapauksessa Raatikainen puolusti poliisin toimintaa, mikä sai julkisuudessa osakseen arvostelua. Kaisa Raatikainen sairasti viimeisinä elinvuosinaan Alzheimerin tautia. Hänen puolisonsa oli Yleisradion pääjohtaja Erkki Raatikainen. == Lähteet == == Aiheesta muualla == * * Valtioneuvoston ministerikortisto * Yle Arkivet: Kaisa Raatikainen om Tjernobyl Luokka:Kansanedustajat Luokka:Suomen Sosialidemokraattisen Puolueen poliitikot Luokka:Espoon kaupunginvaltuutetut Luokka:Suomen sisäministerit Luokka:Uudenmaan vaalipiiri Luokka:Vuonna 1928 syntyneet Luokka:Vuonna 2007 kuolleet
Juhani Saukkonen

Veikko Antti Juhani Saukkonen (22. kesäkuuta 1937 Viipuri – 30. kesäkuuta 2024 ParikkalaKuolinilmoitus. Helsingin Sanomat 7.7.2024, s. B 26.) oli suomalainen, kansanedustajana ja ministerinä toiminut poliitikko. Keskustalainen Saukkonen oli kansanedustajana Kymen läänin vaalipiiristä vuosina 1972–1983 ja toimi puolustusministerinä Kalevi Sorsan III hallituksessa vuosina 1982–1983. Presidentin valitsijamieheksi Saukkonen valittiin 1978 ja 1982. Saukkonen oli Parikkalan kirkkoherra. Vuonna 1989 hän sai rovastin arvonimen. == Lähteet == * ===Viitteet=== Luokka:Kansanedustajat Luokka:Suomen Keskustan poliitikot Luokka:Suomen puolustusministerit Luokka:Kymen vaalipiiri Luokka:Suomen evankelis-luterilaisen kirkon papit Luokka:Suomalaiset opettajat Luokka:Vuonna 1937 syntyneet Luokka:Vuonna 2024 kuolleet
Cërrik

Cërrik on kaupunki Albaniassa Elbasanin maakunnassa 77 metrin korkeudella. Kaupungin asukasluku oli vuoden 2011 väestönlaskennan mukaan 27 445. Kaupungista on kotoisin jalkapallojoukkue KS Turbina Cërrik. == Lähteet == Luokka:Albanian kaupungit Luokka:Albanian kunnat Luokka:Elbasanin maakunta
Skanstullin metroasema

thumb|Skanstullin aseman portaikko. Skanstull on Tunnelbanan asema ja linja- autoliikenteen pysäkki Tukholmassa Ruotsissa. Se sijaitsee Södermalmin kaupunginosassa Götgatanin ja Ringvägenin risteyksessä. Nimi on peräisin paikalla aiemmin sijainneesta kaupungin eteläisestä tullipuomista. Tulli toimi siinä 1850-luvulle asti. Skanstullin ja Slussenin välinen Södertunneln avattiin 1. lokakuuta 1933 jolloin sitä käyttivät raitiovaunut. Aseman nimi oli siinä vaiheessa Ringvägen. Rataa kutsuttiin nimellä Tunnelbanan joka myöhemmin antoi nimen koko Tukholman metrojärjestelmälle. Metrojunat alkoivat liikennöidä tunnelissa raitiovaunujen tilalla vuodesta 1950 jolloin myös aseman nimi muuttui nykyiseksi. Vuonna 2015 asemaa käytti arkisin 26 700 matkustajaa päivässä. == Lähteet == == Aiheesta muualla == Luokka:Södermalmin rakennukset ja rakennelmat Luokka:Tukholman metroasemat
Debra Messing

Debra Lynn Messing (s. 15. elokuuta 1968) on yhdysvaltalainen Emmy-palkittu näyttelijä, joka tunnetaan parhaiten roolistaan Grace Adlerina tv-sarjassa Will & Grace. == Nuoruus == Messing syntyi 15. elokuuta vuonna 1968 Brooklynin kaupunginosassa New York Cityssä. Hänen vanhempansa olivat juutalaisia. Kouluikäisenä Messing alkoi ottaa laulu-, tanssi- ja draamatunteja. Hänen vanhempansa olivat hyvin kannustavia ja tukivat Messingin aietta ryhtyä näyttelijäksi, mutta vaativat häntä myös suorittamaan opintonsa loppuun ennen näyttelijänuran aloittamista. Messing ilmoittautuikin Brandeisin yliopistoon Massachusettsiin. Hän valmistui vuonna 1990 ja palasi kotiinsa New Yorkiin, jossa hän pääsi New Yorkin yliopiston draamaopetukseen. == Ura == Uransa alkuaikoina Messing näytteli muutamassa näytelmässä ennen pääsyään tv-sarjaan NYPD Blue, johon hän suoritti vierailuja usean jakson verran. Hänen ensimmäinen elokuvansa oli Rakkauden pilvitarha. Se valmistui vuonna 1995. Elokuva toi Messingille näkyvyyttä ja sen avulla hän sai toisen pääosan sarjasta Ned and Stacey. Sarjaa tehtiin kahden tuotantokauden verran vuosina 1995–1997. Tuona aikana Messing myös vieraili muun muassa suositussa tv- sarjassa Seinfeld. Vuonna 1998 Messing sai osan Grace Adlerina NBC:n uudessa komediasarjassa Will & Grace. Sarjasta tuli suuri hitti ja se toi vuosien varrella Messingille useita palkintoja ja ehdokkuuksia. Hän oli kuusi kertaa parhaan naispääosan Golden Globe -ehdokkaana ja viisi kertaa parhaan naispääosan Emmy-ehdokkaana. Golden Globea Messing ei voittanut kertaakaan, mutta Emmyn hän sai vuonna 2003. Will & Grace lopetettiin vuonna 2006, jonka jälkeen Messing on jatkanut uraansa valkokankaan puolella. Vuonna 2012 Messing näytteli Smash-televisiosarjassa merkittävää sivuosaa. == Yksityiselämä == Messing on ollut naimisissa näyttelijä-käsikirjoittaja Daniel Zelmanin kanssa vuodesta 2000 lähtien. Heillä on yksi lapsi (s.2004). Pari muutti erilleen ja haki avioeroa vuonna 2011. Se myönnettiin kesäkuussa 2012. Messing alkoi seurustelemaan Smash-vastanäyttelijänsä Will Chasen kanssa. == Aiheesta muualla == * * Debra Messing NNDB:ssä Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1968 syntyneet Luokka:Elävät henkilöt
Uuno Laukka

Uuno Arvi Laukka (20. maaliskuuta 1914 Oulu – 31. toukokuuta 1978 Oulu) oli suomalainen valokuvaaja. Hän teki elämäntyönsä pääasiassa Oulun seudulla kuvaten kaupungin kehittymisen 1930-luvulta aina 1970-luvulle saakka. Vuosina 1930–1945 Laukka työskenteli Sanomalehti Kalevassa aluksi kemigrafina ja sittemmin lehtikuvaajana. Sota-aikana hän toimi virallisena taistelukuvaajana Uhtuan ja Kiestingin suunnalla sekä sodan loppuvaiheessa kesällä 1944 Karjalan Kannaksella. Pian sodan jälkeen Laukka perusti oman valokuvausliikkeen, joka toimi nimellä Pohjan Kuva Oy vuoteen 1953 ja Valokuvaamo Laukka vuoteen 1978. Junkers_K_43fa_(SA-kuva_99464).jpg|Junkers K43 (1942) Laukka 1955 Kajaaninkatu 1944.jpg|Oulu (1944) Ina liljeqvist.jpg|Ina liljeqvist (1949) Laukka 1955 001 s36 toivoniemi.jpg|Oulu (1950) == Julkaisut == * Oulu. Koskien kaupunki – 1951 (WSOY) == Lähteet == == Aiheesta muualla == * Uuno Laukan kuva-arkisto , Pohjois-Pohjanmaan museo * Luokka:Suomalaiset valokuvaajat Luokka:Vuonna 1914 syntyneet Luokka:Vuonna 1978 kuolleet
Hilarius-hiiri

Hilarius-hiiri on suomalainen, lasten toimittaja Marja-Liisa Mattilan (ent. Huhta) luoma kuvitteellinen hahmo. Hahmo on tullut tunnetuksi Kirkon av- toimituksen tuottamasta televisiosarjasta Hilarius-hiiren seikkailut, jota on esitetty televisiossa 1990-luvulta lähtien. ==Hahmo== Hilarius on utelias, seikkailuja rakastava antropomorfinen hiiri, joka katselee ympäröivää maailmaa lapsen silmin. Hän on luonteeltaan inhimillinen ja ystävällinen.Suomen elokuvakontakti: Hilarius hiiri ==Televisiosarja ja elokuva== Televisiosarjan Hilarius-hiiren seikkailut ensimmäinen tuotantokausi valmistui vuonna 1994 ja se esitettiin MTV3-kanavalla. Sarja on sen jälkeen saanut muutamia kertoja jatkoa. Sarjan jaksoja on ensiesityksien jälkeen esitetty uusintana useampaan otteeseen, viimeisimpinä vuosina SuomiTV:llä ja Sub Juniorilla. Televisiosarjan jaksoja on julkaistu VHS-kaseteilla ja DVD:nä. Vuonna 1997 tehtiin noin 60-minuuttinen televisioelokuva Hilarius-hiiri ja Loru-Liisa. ==Hilarius-Hiiren kotikylä== Hilarius-hiiren kotikylä sijaitsi vuoteen 2006 asti Jyväskylän Viherlaakso-nimisessä satu- ja seikkailumaassa. Hilarius- Hiiren uusi kotikylä avattiin 23. kesäkuuta 2010 Laukaaseen, kylpylähotelli Peurungan läheisyyteen. ==Lähteet== Luokka:1990-luvun suomalaiset lastenohjelmat Luokka:Kuvitteelliset hiiret ja rotat Luokka:Nukkehahmot Luokka:MTV3:n televisio-ohjelmat
Delvinë

Delvinë () on kaupunki Albanian eteläosan Vlorën maakunnassa. Kaupungin asukasluku oli vuoden 2011 väestönlaskennan mukaan 7 598. Delvinë on menettänyt vuoden 1990 jälkeen ainakin kolmanneksen asukkaistaan. Kaupungissa on moskeija ja ortodoksinen kirkko. Valtio on kaupungin lähes ainoa työnantaja, eikä kaupunki hyödy turismistakaan. == Lähteet == ==Aiheesta muualla== Luokka:Albanian kaupungit Luokka:Albanian kunnat Luokka:Vlorën maakunta
Megan Mullally

Megan Mullally (s. 12. marraskuuta 1958 Los Angeles, Kalifornia) on yhdysvaltalainen Emmy-palkittu näyttelijä, joka tunnetaan parhaiten roolistaan Karen Walkerina tilannekomediasarjassa Will & Grace. Mullally on syntyjään kotoisin Los Angelesista, mutta muutti kouluikäisenä Oklahoma Cityyn, Oklahomaan. Hänen isänsä oli entinen näyttelijä ja äitinsä malli. Mullally aloitti baletin tanssimisen kuusivuotiaana ja kuului high schoolissa ollessaan balettikerhoon. Valmistuttuaan Mullally pääsi Chicagon Northwestern Universityyn, jossa hän opiskeli englantia ja taidehistoriaa sekä osallistui paikallisen teatterin tuotantoihin. Hän kiinnostui näyttelemisestä niin paljon, että jätti opintonsa kesken ja aloitti uran teatterissa. Chicagolaisessa teatterissa hän työskenteli kuuden vuoden ajan. Vuonna 1981 hän muutti takaisin Los Angelesiin, jossa hän alkoi saada pieniä rooleja elokuvista ja televisiosta. 1990-luvulla hän vieraili muun muassa Seinfeldissa ja sarjassa Ned and Stacey, jossa Staceyä esitti Mullallyn tuleva Will & Grace-vastanäyttelijä Debra Messing. Vuonna 1998 hän sai Karen Walkerin osan televisiosarjasta Will & Grace, josta tuli nopeasti suuri hitti. Roolistaan Mullally palkittiin vuosina 2000 ja 2006 Emmy-palkinnolla parhaasta naissivuosasta. Yhteensä hän sai Karen Walkerin osasta seitsemän Emmy- ehdokkuutta. Sarja päättyi vuonna 2006. Vuonna 2009 Mullally esitti elokuvassa Fame opettajaa nimeltä Fran Rowan. Mullally on myös laulaja. Hänellä on oma yhtye The Supreme Music Program, joka on julkaissut kaksi albumia. Ensimmäinen albumi oli nimeltään The Sweetheart Break-In ja toinen Big as a Berry. ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Primetime Emmy -palkinnon saajat Luokka:SAG-palkinnon saajat Luokka:Vuonna 1958 syntyneet Luokka:Elävät henkilöt
Maltan megaliittiset temppelit

Maltan megaliittiset temppelit ovat Maltalta löydettyjä megaliittisia eli suurista kivistä rakennettuja temppeleitä. Ne ovat luultavasti Välimerellä purjehtineiden kuparikautisten pelasgien rakentamia.ELASGES DES HYPOGEE Malta asutettiin noin 5000 eaa., kun ensimmäiset nuoremman kivikauden (n. 6000–3500 eaa.) maanviljelijät asettuivat saarelle. Temppelien rakentaminen alkoi niin sanotun Ġgantija-vaiheessa, joka alkoi noin 3600 eaa. Temppelien rakennusvaihetta kesti noin vuoteen 2500 eaa. Niin sanotun Tarxien-vaiheen aikana 3000–2500 eaa. temppeleitä rakennettiin erityisen paljon. Maltan megaliittikulttuuriin liittyy myös maanalainen kiveen louhittu Ħal-Saflienin hypogeum. Maltan megaliittisista temppeleistä seitsemän kuuluu Unescon maailmanperintöluetteloon. Ġgantijan temppelit liitettiin luetteloon jo 1980 ja loput viisi kohdetta 1992. Ġgantija sijaitsee Gozon saarella Xagħran kunnassa. Loput kohteet ovat Maltan saarella, Qrendin, Mġarrin ja Tarxienin kunnissa. == Maltan megaliittisia temppeleitä == * Ġgantija * Ħaġar Qim * Mnajdra * Skorba * Ta’ Ħagrat * Tarxien ==Katso myös== * Maltan muinaiskulttuuri * Hal Saflieni * Tarxien * Maltan megaliitit * Maltan raiteet == Lähteet == == Aiheesta muualla == * Malta, sanctuaries of stones * Maltan megaliittiset temppelit Unescon maailmanperintöluettelossa * Global Treasures. Esihistoriallinen Malta Yle Areena Luokka:Megaliitit Luokka:Unescon maailmanperintökohteet Maltassa Luokka:Maltan historia
Miami Dolphins

Miami Dolphins on Yhdysvalloissa NFL:ssä pelaava amerikkalaisen jalkapallon ammattilaisseura. Se pelaa American Football Conferencen itäisessä divisioonassa, AFC Eastissä. Dolphins liittyi amerikkalaisen jalkapallon ammattilaisliiga AFL:ään vuonna 1966 ja aloitti NFL:ssä vuonna 1970, AFL:n ja NFL:n yhdistyttyä. Se on voittanut Super Bowlin kahdesti, kausina 1972 ja 1973, ja ollut Super Bowlin häviävänä osapuolena kolmesti, kausina 1971, 1982 ja 1984. Dolphins on Floridan vanhin Yhdysvaltain suurissa ammattilaisliigoissa pelaava seura. Kauimmin Dolphinsin päävalmentajana on toiminut Don Shula, joka on eniten otteluita voittanut valmentaja NFL:n historiassa. Hän valmensi Dolphinsia vuosina 1970–1995, mitä ennen hän oli toiminut Baltimore Coltsin päävalmentajana. Shula valittiin Pro Football Hall of Famen jäseneksi vuonna 1997. Dolphinsin pelaajista Pro Football Hall of Fameen on valittu muun muassa pelinrakentajat Bob Griese ja Dan Marino, jotka molemmat pelasivat seurassa koko ammattilaisuransa. Seuran omistaja on Stephen Ross. Miami Dolphins oli vuonna 2023 Forbesin listauksessa maailman 17. arvokkain urheiluseura 5,7 miljardin dollarin arvolla. == NFL-mestaruudet == Vuosi Vastustaja Tulos Valmentaja Finaalien MVP 1972 Washington Redskins 14–7 Don Shula Jake Scott 1973 Minnesota Vikings 24–7 Don Shula Larry Csonka ==Kotiareena== Dolphinsin nykyinen kotistadion on vuonna 1987 valmistunut Hard Rock Stadium, joka sai alun perin nimen Joe Robbie Stadium seuran silloisen, ja alkuperäisen, omistajan mukaan. Nimi Sun Life Stadium on ollut käytössä vuodesta 2010, mitä ennen stadion on tunnettu myös nimillä Pro Player Park, Pro Player Stadium, Dolphins Stadium, Dolphin Stadium ja Land Shark Stadium. Stadion sijaitsee Miami Gardensissa, Floridassa. Dolphinsin nykyinen pääomistaja on Stephen M. Ross, joka osti Wayne Huizengalta 50 prosentin osuuden seurasta vuonna 2008 ja 45 prosenttia lisää vuonna 2009. ==Nimi== Dolphin tarkoittaa suomeksi käännettynä delfiiniä. Ennen seuran nimen valintaa järjestettiin nimiehdotuskilpailu, joka sai yhteensä 19 843 osallistujaa. Osallistujista 622 ehdotti nimeä Dolphins. Lopullisen valinnan kilpailun voittajaehdotuksesta teki tiedotusvälineiden edustajista koottu seitsenjäseninen raati. Valinta seuran nimeksi julkistettiin 8. lokakuuta 1965. ==Päävalmentajat== Vuodet Valmentaja Saavutukset 1966–1969 George Wilson 1970–1995 Don Shula Super Bowl (1973 ja 1974) 1996–1999 Jimmy Johnson 2000–2004 Dave Wannstedt Divisioonan mestaruus (2000) 2004 Jim Bates 2005–2006 Nick Saban 2007 Cam Cameron 2008–2011 Tony Sparano Divisioonan mestaruus (2008) 2011 Todd Bowles 2012–2015 Joe Philbin 2015 Dan Campbell 2016–2018 Adam Gase 2019–2021 Brian Flores 2022– Mike McDaniel == Lähteet == == Aiheesta muualla == *Miami Dolphinsin kotisivut Luokka:National Football League -seurat Luokka:Miamin urheilu Luokka:Miami Gardens Luokka:Vuonna 1965 perustetut urheiluseurat
Europaeus

Europaeus, suomennettuna muodossa Äyräpää on suomalainen pappissuku. Suvun vanhin tunnettu jäsen Jakob Europaeus toimi Joukion (myöh. Parikkalan) kappalaisena 1690-luvulla.Heljä Pulli: Europaeus-suvun varhaispolvista - Genos 55 (1984), s. 60-70 Johan Europaeuksen jälkeläisten sukuseura r.y. - Sukumme historia 1900-luvun alussa oletettiin Europaeus-nimen juontuvan Muolaan Äyräpäässä asuneesta Matti Äyräpäästä. Tällöin moni suvun jäsen suomensikin nimensä Äyräpääksi. Jälkeen päin tämä teoria suvun alkuperästä on kuitenkin kyseenalaistettu, sillä kirkonkirjoista ei ole löytynyt sitä tukevia tietoja. Sen sijaan Viipurin seudulla asui suku nimeltä Äyräväinen, jolla saattaa olla yhteys Europaeus-sukuun. Nimen kirjoitusasusta on esiintynyt myös muunnelmia Euräväin(en) ja Euräpäin(en). == Suvun jäseniä == * Aleksandr Europaeus (1827–1885), venäläinen yhteiskunnallinen vaikuttaja * Peter Adolf Europaeus (1753–1825), suomalainen rehtori ja kirkkoherra * Jakob Johan Europaeus (1758–1827), suomalainen hovineuvos ja Viipurin pormestari * Anders Josef Europaeus (1797–1870), suomalainen pappi ja valtiopäivämies * D. E. D. Europaeus (1820–1884), suomalainen kielitieteilijä ja kansanrunouden kerääjä, Peter Adolf Europaeuksen poika * Elina Europaeus (s. 1940), suomalainen kiekonheittäjä * Ella Kitunen, o.s. Europaeus (1890–1988), opettaja ja ravitsemustieteilijä, Anders Josef Europaeuksen pojantytär * Matti Äyräpää, vuoteen 1876 Europaeus (1852–1928), professori, Suomen hammaslääketieteen isä, Anders Josef Europaeuksen poika * Aarne Äyräpää, vuoteen 1930 Europaeus (1887–1971), suomalainen arkeologi ja historiantutkija, Matti Äyräpään veljenpoika * Aune Äyräpää (1898–1981), taidemaalari, Matti Äyräpään tytär * Jari Europaeus (s. 1962), jalkapallovalmentaja == Lähteet == ==Aiheesta muualla== * Luokka:Suomalaiset suvut
Tapio Raunio

Raimo Tapio Raunio (s. 1969) on valtio-opin professori Tampereen yliopiston politiikan tutkimuksen laitoksella. Raunion keskeisiä tutkimusaiheita ovat poliittisten järjestelmien vertaileva tutkimus Euroopassa ja päätöksenteko Euroopan unionissa. Aiemmin hän on ollut valtio-opin professorin viran hoitajana Turun yliopistossa. Keväällä 2019 tehdyssä selvityksessä Raunio kuului julkaisujensa perusteella näkyvimpien Suomessa työskentelevien tieteentekijöiden ryhmään valtio-opin ja hallintotieteiden alalla. Raunio valittiin Suomalaisen Tiedeakatemian jäseneksi 2011. == Teoksia == * * * * * ==Lähteet== ==Aiheesta muualla== * Raunion verkkosivut * Raunio Tampereen yliopiston tutkimusportaalissa * Raunio Google Scholar -tietokannassa Luokka:Suomalaiset professorit Luokka:Tampereen yliopiston professorit Luokka:Suomalaiset politiikan tutkijat Luokka:Vuonna 1969 syntyneet Luokka:Elävät henkilöt
Philipp Ludwig Statius Müller

Philipp Ludwig Statius Müller (25. huhtikuuta 1725 Esens – 5. tammikuuta 1776 Erlangen) oli saksalainen eläintieteilijä, joka käytti pseudonyymiä Philipp Alethophilus. Hänen isänsä oli Esensin luterilainen pastori Christian Anton Statius Müller ja äitinsä Maria Philippina Franke. Isän suku oli hollantilaista aatelia, äidin suku oli Saksista. 1740 Philipp Ludwig kävi koulua Gothassa ja 1741–1744 hän opiskeli Jenassa teologiaa ja filosofiaa. Kandidaatiksi hän valmistui Amsterdamissa 30. lokakuuta 1745. Vuonna 1757 hänestä tuli Erlangenin filosofian professori, vuodesta 1770 alkaen luonnontieteen ja saksan kielen professori. Müller oli sangen oppinut mies, siilä hän luennoi myös muun muassa logiikasta, metafysiikasta, retoriikasta, politiikasta, hollannin kielestä, kasvitieteestä, Linnén systematiikasta ja maantieteestä. Kirkollisissa tehtävissä hän saavutti valtionkirkon arkkidiakonin arvon 1771. Vuosien 1773 ja 1776 välillä hän toimitti saksankielisen laitoksen Linnén Natursystemistä. Vuoden 1776 täydennysosassa hän kuvaili useita uusia eläinlajeja, muun muassa dugongin, guanakon, potton, karibianhaikaran, kylälesken, afrikanvariksen ja amerikankurmitsan. == Teoksia == * Verzeichniß einer zahlreichen und auserlesenen Sammlung von Naturalien. Erlangen 1778 p.m. * Bedenkingen betreffende den dierlijken oorsprong der koraal-gewassen. Blussé, Dordrecht 1771. * Dvbia Coralliorvm Origini Animali Opposita. Camerarius, Erlangen 1770. * Kort Ontwerp van de zedelyke Oogmerken Gods by de Schepping en Regeering deezer Waereld. Amsterdam 1762. * Einsame Nachtgedanken. Wien 1761. * Kurze Anleitung zur Holländischen Sprache. Erlangen 1759. * Die rechtmäßige Freude über die Wohlthaten Gottes das Jenaische Universitäts-Jubilär betr. Jena 1758. * Dissertationis de justo probabilitatis valore et usu sectio teria. Erlangen 1758. * Oratoriam extemporaneam a praeivdiciis nonnvllis, qvibvs est obnoxia vindicat. Camerarius, Erlangen 1758. * De traanen eenes volks, over het verlies van een eminent Opper-Hoofd. Leeuwarden 1751. * De Zeedemeester der kerkelyken. Fongerlo, Amsterdam 1750. == Lähteet == * Biographisches Lexikon für Ostfriesland Luokka:Saksalaiset ornitologit Luokka:Vuonna 1725 syntyneet Luokka:Vuonna 1776 kuolleet
Teatteri Hevosenkenkä

Teatteri Hevosenkenkä on espoolainen ammattimaisesti toimiva lastenteatteri.Teatteri Hevosenkengän sivusto Sen perusti ohjaaja Kirsi Aropaltio lavastajasisarensa Sara Sirenin kanssa vuonna 1975. Teatterin toimipaikkana on entinen kansakoulu Espoon Juhannusmäellä Mankkaan kaupunginosassa ja sen nousevassa katsomossa on 130 istumapaikkaa. Vuonna 2000 teatterin yhteyteen avattiin vaihtuvia näyttelyjä tarjoava Galleria Hevosenkenkä. Rakennuksen alakerrassa pidetään työpajoja ja kursseja. Ovi 1/2007, s. 28 Vuonna 2015 Hevosenkenkä ja sen perustaja Kirsi Siren saivat Suomen Teatterit ry:n ja Suomen Assitej ry:n Lasten- ja nuortenteatteripalkinnon.Lasten- ja nuortenteatteripalkinto 2015 voittaja on Kirsi Siren ja Teatteri Hevosenkenkä, Suomen Teatterit ry 9.3.2015. == Näyttelijät == * Eero Ahre * Outi Haaranen * Pekka Heiman * Antero Nieminen == Lähteet == Luokka:Mankkaa Luokka:Espoon teatterit
Brian Propp

Brian Philip Propp (s. 15\. helmikuuta 1959 Lanigan, Saskatchewan, Kanada) on entinen jääkiekkoilija. Vasen laitahyökkääjä Propp pelasi NHL:ssä 15 kautta vuodesta 1979 vuoteen 1994. Hänen seuransa olivat Philadelphia Flyers, Boston Bruins, Minnesota North Stars ja Hartford Whalers. Hän esiintyi Stanley Cup -finaaleissa viidesti, häviten jokaisella kerralla. Vuonna 1987 Propp pelasi isäntämaan voittoisassa Kanada-cupin joukkueessa samassa ketjussa kuin Wayne Gretzky ja Mario Lemieux. == Saavutuksia == * Philadelphia Flyersin ykköskierroksen varaus 1979 * pelasi NHL:n tähdistöottelussa 1980, 1982, 1984, 1986 ja 1990 * Kanada-cup 1987 (kultaa) * Philadelphia Flyers Hall of Famessa * valittu kaikkien aikojen vasemmaksi laitahyökkääjäksi kanadalaisen juniorikiekon historiassa * Saskatchewan Rural Hockey Hall of Fameen 2002 * 2003 Saskatchewan Provincial Hall of Fame == Tilastot == 1976–77 Brandon Wheat Kings WCHL 72 55 80 135 47 16 14 12 26 5 1977–78 Brandon Wheat Kings WCHL 70 70 112 182 200 8 7 6 13 12 1978–79 Brandon Wheat Kings WHL 71 94 100 194 127 22 15 23 38 40 JMM 5 2 1 3 2 1979–80 Philadelphia Flyers NHL 80 34 41 75 54 19 5 10 15 29 1980–81 Philadelphia Flyers NHL 79 26 40 66 110 12 6 6 12 32 1981–82 Philadelphia Flyers NHL 80 44 47 91 117 4 2 2 4 4 MM 10 3 1 4 4 1982–83 Philadelphia Flyers NHL 80 40 42 82 72 3 1 2 3 8 MM 10 4 4 8 6 1983–84 Philadelphia Flyers NHL 79 39 53 92 37 3 0 1 1 6 1984–85 Philadelphia Flyers NHL 76 43 54 97 43 19 8 10 18 6 1985–86 Philadelphia Flyers NHL 72 40 57 97 47 5 0 2 2 4 1986–87 Philadelphia Flyers NHL 53 31 36 67 45 26 12 16 28 10 1987–88 Philadelphia Flyers NHL 74 27 49 76 76 7 4 2 6 8 KC 9 2 2 4 2 1988–89 Philadelphia Flyers NHL 77 32 46 78 37 18 14 9 23 14 1989–90 Philadelphia Flyers NHL 40 13 15 28 31 -- -- -- -- -- 1989–90 Boston Bruins NHL 14 3 9 12 10 20 4 9 13 2 1990–91 Minnesota North Stars NHL 79 26 47 73 58 23 8 15 23 28 1991–92 Minnesota North Stars NHL 51 12 23 35 49 1 0 0 0 0 1992–93 Minnesota North Stars NHL 17 3 3 6 0 -- -- -- -- -- 1992–93 Kanada 3 3 1 4 2 -- -- -- -- -- 1992–93 Lugano NLA 24 21 6 27 30 9 5 1 6 28 1993–94 Hartford Whalers NHL 65 12 17 29 44 -- -- -- -- -- 1994–95 HC Anglet Fra-2 27 32 19 51 74 -- -- -- -- -- NHL yhteensä 1016 425 579 1004 830 160 64 84 148 151 == Katso myös == * Luettelo 1000 tehopistettä saavuttaneista NHL-pelaajista ==Lähteet== * == Aiheesta muualla == * * Brian Propp nykyisen työnantajansa sivustolla Luokka:Kanadalaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1959 syntyneet Luokka:Elävät henkilöt